

**Ο Πρόεδρος του ΚΟΑ απένειμε τον τίτλο στον τελικό Κυπέλλου Χάντμπολ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και τα μέλη του ΔΣ Σωτήρης Αδάμου και Μιχάλης Ιωάννου παρακολούθησαν τον τελικό Κυπέλλου στο Χάντμπολ ανάμεσα στην Ανόρθωση και τον Παρνασσό, την Πέμπτη 30 Μαρτίου 2023.

Στον τελικό που διεξήχθη στο «Τάσσος Παπαδόπουλος-Ελευθερία» επικράτησε η Ανόρθωση. Ο Πρόεδρος του ΚΟΑ μαζί με τον Πρόεδρο της Κυπριακής Ομοσπονδίας Χειροσφαίρισης Χαράλαμπο Λόττα και τα μέλη του ΔΣ απένειμαν το τρόπαιο στην ομάδα της Αμμοχώστου. Η ηγεσία του έδωσε συγχαρητήρια στην Ανόρθωση για την τρίτη διαδοχική κατάκτηση του Κυπέλλου και στον φιναλίστ Παρνασσό.